CELEX: 32021D1869
Language: da
Date: 2021-10-19 00:00:00
Title: Rådets afgørelse (EU) 2021/1869 af 19. oktober 2021 om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banca d'Italia

26.10.2021   
               
               
                  DA
               
               
                  Den Europæiske Unions Tidende
               
               
                  L 379/6
               
            
         RÅDETS AFGØRELSE (EU) 2021/1869
         af 19. oktober 2021
         om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banca d'Italia
         RÅDET FOR DEN EUROPÆISKE UNION HAR —
         under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
         under henvisning til Den Europæiske Centralbanks henstilling af 7. september 2021 til Rådet for Den Europæiske Union om de eksterne revisorer for Banca d'Italia (ECB/2021/41) (1)
            , og
         ud fra følgende betragtninger:
         
                     (1)
                  
                  
                     Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's styrelsesråd og godkendes af Rådet for Den Europæiske Union.
                  
               
                     (2)
                  
                  
                     Mandatet for Banca d'Italias nuværende eksterne revisorer, BDO Italia S.p.A., udløb efter revisionen for regnskabsåret 2020. Det er derfor nødvendigt at udnævne eksterne revisorer fra regnskabsåret 2021.
                  
               
                     (3)
                  
                  
                     Banca d'Italia har valgt Deloitte & Touche S.p.A. som sine eksterne revisorer for regnskabsårene 2021 og 2022.
                  
               
                     (4)
                  
                  
                     ECB's styrelsesråd har henstillet, at Deloitte & Touche S.p.A. udnævnes til eksterne revisorer for Banca d'Italia for regnskabsårene 2021 og 2022.
                  
               
                     (5)
                  
                  
                     I forlængelse af ECB's styrelsesråds henstilling bør Rådets afgørelse 1999/70/EF (2) ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 1, stk. 6, i afgørelse 1999/70/EF affattes således:
            
               
                  »6.   Deloitte & Touche S.p.A. godkendes herved som eksterne revisorer for Banca d'Italia for regnskabsårene 2021 og 2022.«
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til ECB.
         
         
            Udfærdiget i Luxembourg, den 19. oktober 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  EUT C 370 af 15.9.2021, s. 1.
         
            (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).